16.6.2023
DA
Den Europæiske Unions Tidende
C 214/125 Torsdag den 19. januar 2023
H. der henviser til, at medlemsstaterne kan overdrage gennemførelsen af finansielle instrumenter, som de anvender til at investere midler fra genopretnings- og resiliensfaciliteten i støtteberettigede projekter, til EIB; der henviser til, at EIB kan tilbyde yderligere finansiering og målrettet rådgivningsstøtte til medlemsstaterne til investering af deres midler fra genopretnings- og resiliensfaciliteten; I. der henviser til, at EIB bidrager til gennemførelsen af Den Europæiske Unions politiske og økonomiske mål og støtter prioriteterne for Unionens optræden udadtil i alle regioner i verden, herunder i politisk følsomme lande i de østlige naboregioner og Middelhavsområdet; J. der henviser til, at EIB er den største multilaterale långiver i EU's naboregioner og dækker de østlige nabolande, Vestbalkan, Mellemøsten og Nordafrika; der henviser til, at EIB gennemfører transaktioner uden for Den Europæiske Union gennem et netværk af næsten 30 eksterne kontorer i Afrika, Latinamerika og Asien; K. der henviser til, at EIB-Gruppen arbejder tæt sammen med EU-institutionerne og andre partnere om at støtte Unionens mål og politiske prioriteter; der henviser til, at EIB-Gruppen navnlig inden for rammerne af den flerårige finansielle ramme (FFR) for 2021-2027 arbejder sammen med Kommissionen og med nationale erhvervsfremmende banker og institutioner og finansielle institutioner til udvikling; der henviser til, at EIB-Gruppen for at nå principperne og målene i Parisaftalen inden udgangen af 2020 samarbejdede med Tjenesten for EU's Optræden Udadtil og Den Europæiske Bank for Genopbygning og Udvikling; L. der henviser til, at EIB står i spidsen for håndteringen af coronakrisen i EU og har gjort en betydelig indsats for at tilvejebringe yderligere støtte, navnlig til små og mellemstore virksomheder (SMV'er), ved at oprette den nye paneuropæiske garantifond (EGF) til at stille kapital til rådighed for SMV'er, som er blevet særlig hårdt ramt af krisens virkninger; M. der henviser til, at EIB's AAA-rating er nødvendig for at sikre passende finansieringskilder på markedet til de mest fordelagtige satser og derfor skal bevares; N. der henviser til, at EIB's forretningsmodel kræver den højeste grad af integritet, gennemsigtighed, ansvarlighed og kyndig ledelse samt passende foranstaltninger til effektivt at bekæmpe alle former for hvidvaskning af penge, finansiering af terrorisme, organiseret kriminalitet og skadelig skattepraksis samt de former for forbudt adfærd, der er udpeget i dens nyligt reviderede politik til bekæmpelse af svig;
Resultater af EIB's finansielle transaktioner 1. understreger, at EIB er en førende udsteder og løbende bidrager til innovation og udvikling på kapitalmarkederne, samtidig med at den fremmer de mest stringente standarder; 2. bemærker, at EIB-Gruppens samlede balance den 31. december 2021 beløb sig til 568 mia.
EUR, hvilket var en stigning på 11,9 mia.
EUR i forhold til den 31. december 2020; 3. bemærker, at bankens nye låneundertegnelser i 2021 beløb sig til 65,4 mia.
EUR, hvilket er i overensstemmelse med målsætningen i forretningsplanen for 2021 og tæt på resultaterne fra de foregående år (66,1 mia.
EUR i 2020 og 63,3 mia.
EUR i 2019); anerkender, at 54,3 mia.
EUR af dette beløb var under bankens egne midler (sammenlignet med 64,6 mia.
EUR i 2020, også under bankens egne midler); 4. påpeger, at den største andel ligesom i de foregående år blev tildelt i Italien, Frankrig og Spanien (for henholdsvis 16 %, 14 % og 12 % af de samlede undertegnelser), og at transport-, globallåns- og energisektorerne i de foregående år modtog de største andele (henholdsvis 30,2 %, 18,5 % og 14,8 %); 5. bemærker, at de samlede udbetalinger nåede op på 41,4 mia.
EUR i 2021, hvoraf 40,4 mia.
EUR var under bankens egne midler (idet udbetalinger beløb sig til 58,3 mia.
EUR i 2020, heraf 56,8 mia.
EUR under bankens egne midler); 6. bemærker, at den udestående mængde undertegnede lån siden den 31. december 2021 er faldet en smule til 556,4 mia.
EUR (fra 558,7 mia.
EUR og 560,3 mia.
EUR i henholdsvis 2020 og 2019), hvoraf 82 % var til projekter i EU (82,2 % i 2020 og 81,4 % i 2019); bemærker, at EIB's låneportefølje beløb sig til 433,4 mia.
EUR sammenlignet med 444,6 og 447,5 mia.
EUR ved udgangen af henholdsvis 2020 og 2019;